CELEX: 62019CN0741
Language: fi
Date: 2019-10-08 00:00:00
Title: asia C-741/19: Ennakkoratkaisupyyntö, jonka Cour d’appel de Paris (Ranska) on esittänyt 8.10.2019 – Moldovan tasavalta v. Komstroy-yhtiö, jolle Energoalians-yhtiön oikeudet ovat siirtyneet

9.12.2019   
            
            
               FI
            
            
               Euroopan unionin virallinen lehti
            
            
               C 413/34
            
         
      Ennakkoratkaisupyyntö, jonka Cour d’appel de Paris (Ranska) on esittänyt 8.10.2019 – Moldovan tasavalta v. Komstroy-yhtiö, jolle Energoalians-yhtiön oikeudet ovat siirtyneet
      (asia C-741/19)
      (2019/C 413/41)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Paris
      
         Pääasian asianosaiset
      
      
         Kantaja: Moldovan tasavalta
      
         Vastaaja: Komstroy-yhtiö, jolle Energoalians-yhtiön oikeudet ovat siirtyneet
      
         Ennakkoratkaisukysymykset
      
      
                  —
               
               
                  Onko energiaperuskirjasta tehdyn sopimuksen 1 artiklan 6 alakohtaa tulkittava siten, että sellaista sähkönmyyntisopimukseen perustuvaa saatavaa, joka ei ole edellyttänyt investoijalta minkäänlaista sijoitusta vastaanottavaan valtioon, voidaan pitää tässä artiklassa tarkoitettuna investointina?
               
            
                  —
               
               
                  Onko energiaperuskirjasta tehdyn sopimuksen 26 artiklan 1 kohtaa tulkittava siten, että investointina pidetään sellaista sopimuspuolen investoijan hankkimaa saatavaa, jonka on synnyttänyt osapuolina olevien valtioiden ulkopuolinen talouden toimija?
               
            
                  —
               
               
                  Onko energiaperuskirjasta tehdyn sopimuksen 26 artiklan 1 kohtaa tulkittava siten, että sellaista investoijalle kuuluvaa saatavaa, joka perustuu sähkönmyyntisopimukseen, jolla sähkö toimitetaan vastaanottavan valtion rajalle, voidaan pitää toisen sopimuspuolen alueella toteutettuna investointina, vaikka investoija ei ole harjoittanut minkäänlaista taloudellista toimintaa tämän viimeksi mainitun alueella?